Dum in hujus seculi laboriosa vivitur peregrinatione, interim dum licet, dumque tempus acceptabile atque dies salutis instare videtur, summopere providendum est, ut si qua agere bona valeamus, omni dilatione postposita, operari non pigritemus. Quapropter ego Bernardus et frater meus Arlebaldus, filii Drogonis, donamus Deo et sanctis apostolis ejus Petro et Paulo, et ad locum Cluniacum, cui preest domnus Odilo, abbas, duos servos in villa Cligiaco, unus nomine Ebrardus, alius Ingelbertus, pro anima patris nostri Drogonis. Si quis autem contra hanc donationem aliquam litem inferre temptaverit, primitus iram omnipotentis Dei sanctorumque ejus offensam incurrat; nisi ad emendationem venerit, perpetuo anathemati mancipetur. S. Bernardi. S. Arlebaldi. Actum Cluniaco, die sabati. Arnulfus levita scripsit.